Omnibus in commune Christi karectere insignitis clamat tuba euvangelice [lectionis]: «Facite vobis amicos de Mamona iniquitatis, qui vos recipiant in tabernacula æterne beatitudinis.» Quod ego Ricardus presbiter, in Dei nomine, intenta cordis aure audiens et opere perficere cupiens, pro redemptione meorum peccaminum, dono Deo et sanctis ejus apostolis Petro et Paulo, ad locum Cluniacum, aliquid de mea hereditate in pago Matisconense. Est autem unum curtilum in villa Busciacho; terminat a mane terra Sancti Petri et Duranni, a medio die fonte percurrente, a sero via publica, a cercio terra Valterii prepositi. Infra his terminibus dono, ut faciant monachi Clunienses quicquid voluerint. S. Ricardi presbiteri, qui istam donationem fecit et firmare rogavit. S. Vulrici. S. Vulrici, filii [ejus]. S. Vuicardi. S. Jocelmi. S. Girberti. S. Azilini. S. Giraldi. S. Rodberti. S. Vuarnerii presbiteri. S. Martini presbiteri.